Die swaan wat net wou TV kykFoto: Dulcine Carney/Twitter Dulcine Carney, ŉ arbeidsterapeut van Norfolk in Engeland, was met vakansie saam met haar susterskinders by Center Parcs in Sherwood Forest toe ŉ swaan onverwags by hulle besoek afgelê het. Carney verduidelik sy het net vir ŉ rukkie met haar oë toe gesit en ontspan, toe haar sesjarige susterskind gefluister het dat sy hulp benodig. “Waarmee?” wou sy weet. “Met die swaan.” Toe Carney haar oë oopmaak, was daar ŉ swaan in die gastehuis – besig om die kinderprogram CBeebies te kyk. Carney kon uiteindelik met ŉ duvet die swaan uit die huis verjaag. Sy het ŉ foto van die “roofkyker” op Twitter gedeel van waar dit vinnig op sosiale media gedeel is. Sy sê die swaan het gelukkig nie enige protes aangeteken nie en die huis verlaat. Volgens haar was die swaan “baie vriendelik”. “Swane kan ernstige beserings aan mense aanrig met hul vlerke, so ek was baie versigtig.” Come to center parcs for a much needed recharge. With my eyes closed relaxing my 6 year old niece said quietly "Aunty I need your help" I asked "what with"? "The swan" she replied. I laughed & asked "what swan" opened my eyes….. pic.twitter.com/WQZ3NiECdm — Dulcine Carney (@DulcineCarney) March 3, 2019